Μικρές Αφροδίτες

Οι **Μικρές Αφροδίτες** είναι δραματική ταινία του 1963 σε σκηνοθεσία του Νίκου Κούνδουρου. Το σενάριο, βασισμένο στο *[[Δάφνις και Χλόη]]* του αρχαίου συγγραφέα Λόγγου και στα *[[Θεόκριτος#Ειδύλλια|Ειδύλλια]]* του Θεοκρίτου, υπογράφουν οι Βασίλης Βασιλικός και Κώστας Σφήκας. Η μουσική της ταινίας είναι του συνθέτη Γιάννη Μαρκόπουλου.

Ξενόγλωσσοι τίτλοι: *The Sign of Aphrodite, Young Aphrodites*.

Με διεθνή και ελληνικά βραβεία, οι *Μικρές Αφροδίτες* «επιδίωκαν να ενηλικιώσουν ερωτικά τον ελληνικό κινηματογράφο», σύμφωνα με δήλωση του σκηνοθέτη.

Η ταινία γυρίστηκε κυριολεκτικά με το τίποτε. Κανένας δεν είχε πληρωθεί, ο δε Κούνδουρος έκανε και τον οπερατέρ, ενώ η μητέρα του είχε ράψει τα κοστούμια. 

Οι *Μικρές Αφροδίτες* είναι η ταινία που ανέβασε το Νίκο Κούνδουρο επαγγελματικά και οικονομικά. Η εταιρεία που τον εκπροσωπούσε και διαπραγματευόταν τα δικαιώματά του ήταν η Ανζερβός και το 1963 τα πούλησε στο εξωτερικό για 200.000 δολάρια.

Αρχικά, στην ταινία επρόκειτο να παίξει η Χλόη Λιάσκου στον ρόλο της 12χρονης Χλόης, αλλά μέχρι να ξεκινήσουν τα γυρίσματα είχε ήδη μεγαλώσει αρκετά και τελικά δεν επιλέχθηκε.

## Πλοκή
Το 200 π.Χ. (ελληνιστικά χρόνια), μια ομάδα νομάδων βοσκών, κατεβαίνοντας από τα ορεινά σε αναζήτηση νέων βοσκοτόπων, χάνει τον προσανατολισμό της και φτάνει στη θάλασσα. Οι βοσκοί βρίσκουν καταφύγιο σε μια παραλία και κατασκηνώνουν δίπλα σ' ένα οικισμό ψαράδων, στον οποίο ζει μια ομάδα γυναικών, των οποίων οι άντρες λείπουν στο ψάρεμα.

Στη θέα των βοσκών, οι γυναίκες του οικισμού κρύβονται, ενώ οι μόνες που κυκλοφορούν ελεύθερα είναι η Άρτα (γυναίκα ενός ψαρά), και η 12χρονη Χλόη. Ο Σκύμνος, ένας προέφηβος βοσκός, προσεγγίζει τη Χλόη που περιφέρεται ανέμελα ημίγυμνη στα βράχια και στις ακρογιαλιές. Ανάμεσά τους ξεκινά ένα παιχνίδι μικροπροκλήσεων που δεν μετουσιώνεται ανοιχτά σε ερωτική πράξη, σε αντίθεση με την Άρτα, η οποία στην αρχή αρνείται το ερωτικό κάλεσμα ενός βοσκού, του Τσάκαλου, για να υποκύψει τελικά σε μια σπηλιά, κάτω από το βλέμμα του Σκύμνου και της Χλόης, οι οποίοι τους παρακολουθούν από μια σχισμάδα.

Έρχεται η στιγμή που οι βοσκοί πρέπει να φύγουν, κι ο Σκύμνος αρνείται επίμονα. Ο Λύκας, ένας μουγκός έφηβος βοσκός, βρίσκει τη Χλόη και την κάνει με τη βία δική του. Μπροστά στη θέα της αγαπημένης του να υποκύπτει στην ορμή ενός άλλου, ο Σκύμνος αφήνεται να παρασυρθεί από τα κύματα της θάλασσας, αγκαλιά μ' έναν νεκρό πελεκάνο.

## Διανομή ρόλων

* Κλεοπάτρα Ρώτα – Χλόη**'
* [[Βαγγέλης Ιωαννίδης]] – Σκύμνος**'
* Τάκης Εμμανουήλ – Τσάκαλος**'
*[[Ελένη Προκοπίου]] – Άρτα**'
* Κώστας Παπακωνσταντίνου – Λύκας
*Ζαννίνο (Γιάννης Παπαδόπουλος) – Μολοσσός
* Ανέστης Βλάχος
* Βασίλης Καΐλας 
* Βασίλης Τσάγκλος
* Στάθης Γιαλελής

## Βραβεία, Διακρίσεις/Φεστιβάλ

## Πρεμιέρες ανά Χώρα
Σε κινηματογραφικές αίθουσες, χρονολογικά:

*1963 Δυτική Γερμανία
* 1963 Ελλάδα
* 1964 Ιαπωνία
* 1966 ΗΠΑ
* 1967 Ηνωμένο Βασίλειο
* 1967 Δανία
* 1968 Ιταλία
* 1968 Βέλγιο
*1969 Μεξικό
* 1990 Ουγγαρία

## Η ταινία στη Νέα Υόρκη
Στις ΗΠΑ έκανε πρεμιέρα τον Δεκέμβριο του 1966.

Τρία χρόνια μετά την προβολή της ταινίας στο Φεστιβάλ του Βερολίνου, ένας Ιάπωνας πήρε τα δικαιώματά της και την έβγαλε διανομή σε μεταμεσονύκτιες προβολές σε αντεργκράουντ νεοϋορκέζικες αίθουσες. Η ταινία λατρεύτηκε από το κίνημα των χίπις, αφού τους εξέφραζε με όλη αυτή την «επιστροφή στη φύση» που πρέσβευε.

## Περαιτέρω Συμμετοχές σε Φεστιβάλ
* Στο Βέλγιο έκανε πρεμιέρα στο "Brussels International Film Festival" στις 20 Ιανουαρίου 1968
* Στην Ελλάδα προβλήθηκε ξανά στο "39ο Φεστιβάλ Κινηματογράφου Θεσσαλονίκης", στις 13 Νοεμβρίου 1998
* Στην Ελλάδα προβλήθηκε για άλλη μια φορά στο "26ο Πανόραμα Ευρωπαϊκού Κινηματογράφου", στις 17 Νοεμβρίου 2013.

## Παραπομπές


## Εξωτερικοί σύνδεσμοι
**[http://www.gfc.gr/el/%CF%84%CE%B1%CE%B9%CE%BD%CE%AF%CE%B5%CF%82/%CF%84%CE%B1%CE%B9%CE%BD%CE%AF%CE%B5%CF%82-%CE%B1%CE%BB%CF%86%CE%B1%CE%B2%CE%B7%CF%84%CE%B9%CE%BA%CE%AC/movie/alphabeticaly/%CE%BC%CE%B9%CE%BA%CF%81%CE%B5%CF%83-%CE%B1%CF%86%CF%81%CE%BF%CE%B4%CE%B9%CF%84%CE%B5%CF%83.html Μικρές Αφροδίτες]  - περιγραφή της ταινίας από τον επίσημο δικτυακό τόπο του Ελληνικού Κέντρου Κινηματογράφου*
**[https://www.youtube.com/watch?v=USGNkSjbb2U Μικρές Αφροδίτες, Μέρος Α΄, Γιάννης Μαρκόπουλος] - η μουσική της ταινίας*
***

Κατηγορία:Ταινίες του 1963
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες σε σκηνοθεσία Νίκου Κούνδουρου
Κατηγορία:Ταινίες βασισμένες σε ελληνικά μυθιστορήματα
Κατηγορία:Ταινίες βασισμένες σε έργα
Κατηγορία:Ταινίες με μουσική σύνθεση Γιάννη Μαρκόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ανζερβός
Κατηγορία:Βραβείο Καλύτερης Ταινίας στο Φεστιβάλ Κινηματογράφου Θεσσαλονίκης
Κατηγορία:Ελληνικές ασπρόμαυρες ταινίες